Hyvän mielen leipä | Luolalaboratorio\nLeipä on ihan mukavaa vaihtelua aamupalapöytään. Ei kukaan jaksa aina syödä munakkaita tai piiperryspirtelöitä. Perinteisiä ruisleipäkokoelmia ei voi nauttia, mutta vaihtoehtoja onneksi on. Kaupan valmiit gluteenittomat leivät eivät houkuttele, joten suosin näitä superhelppoja leikkileipiä mieluummin. Vatsa kiittää ja pää nyökyttelee tyytyväisenä 🙂\n1 keskikokoinen banaani tai kaksi pienempää pötkylää\n1 rkl psylliumkuitua ( huomio taas siihen, että hienojakoisempaa psylliumia riittää vähäisempi määrä! )\npinnalle seesamin- ja kurpitsansiemeniä\nLaita munat ja banaani blenderiin. Anna sekoittua hyvin, lisää jauhot ja lopuksi öljy. Laita vuokaa ( about 18 x 18 tai leipävuoka ), joka on vuorattu leivinpaperilla. Ripottele päälle siemenet ja muutama hippu merisuolaa. Paista uunissa, 200 asteessa noin 20 minuuttia tai niin kauan, että pinta on kauniin värinen 🙂\nOtos otettu iLuurilla, kun oikea kamera oli paikassa jännä jemma.\nPosted in leipä, suolaiset leivonnaiset and tagged Banaani, CocoVi, Leipä, Psyllium, Suolaiset leivonnaiset on 19/04/2014 by Nina Nuolioja. 12 kommenttia\nTestissä tänäänkin →\nTätä voisikin kokeilla viikonloppuna! 🙂 Minkä verran suosittelet laittamaan psylliumia, jos on sitä kaupasta ostettua, keltaisessa pussissa olevaa eikä Cocovin.. riittäkö teelusikallinen?\nKannattaa kokeilla ensin vaikka puolella teelusikallisella ja lisätä tarpeen mukaan. Kurjaa, jos menee ihan kökkelöksi, joten peruspsylliymin kanssa ei uskalla riehua 🙂\nNo niin, testattu on ja hyvin onnistui! Psylliumia laitoin noin 1/2 tl, joka oli juuri sopiva määrä 🙂 Suosittelen! Nami, nami!\nJuha Ukkonen sanoo:\nEnpä muista milloin olisin nauranut noin makeasti, lukiessani reseptiin tulevan ainesosan … luomumulkero 🙂 … sitä on pakko saada jostain ja äkkiä.\nTuttavallisesti luonnonmukaisesti tuotettu kananmuna 🙂\nEn osaa olla kovin vakava enkä kyllä edes halua. Sitä asiallisuutta kun on kuitenkin maailmassa ihan riittävästi 🙂\nKiitos kivasta ohjeesta! Taisi vähän lipsahtaa liikaa suolaa ja psylliumia, mutta ei sen väliä. Yritinpähän ainakin. Ens kerralla sitten vähän vähemmän.. 😀\nKiva, että melkein onnistui 😀\nhyvä että selvisi toi mulkero että onkin kananmuna, mietin just että kaikki muut aineet löytyy mutta mitä hiton superfoodia on mulkero, sitä ei löydy 😀\nMulkerot ovat superfoodia 😀\nTein eilen ja oli oikein hyvää, vallankin tuo rakenne, mutta mulla vähän tökkii tuo banaani aina leivissä, en tiedä miksi, makeissa leivonnaisissa se ei töki. Voikohan sitä korvata millään tai uskaltaako jättää pois vai kärsiikö tuo hyvä rakenne siitä sitten heti?\nEn osaa ennustaa, miten rakenteen käy. Tuskin siinä kuitenkaan ihan päin puuta menee 😀\nKerro, jos testaat ilman banaania 🙂\nKiitos vastauksesta 😀 Testasin heti tänään, eikä se tosiaan päin puuta mennyt, oikein syötävää leipää tuli, mutta kyllähän se niin on, että se mehevyys tulee just tuosta banaanista, joten tuli kuivempaa ilman. Harmi kun Suomessa ei vissiin niitä maultaan miedompia ruokabanaaneja juuri myydä. 🙂 Lisäksi totesin, että pähkinävoi tuon alkuperäisen leivän päällä taittaa tosi hyvin banaanin maun, namnam. En tiedä miksei tuo banaanin maku leipäresepteissä itsellä iske, kun syön sitä kaikissa muissa muodoissa kuitenkin. 😀


BAKTEERI, VILJELY 1 (Anaerobi- ja aerobiviljely sekä värjäys) - Fimlab\nBAKTEERI, VILJELY 1 (Anaerobi- ja aerobiviljely sekä värjäys)\nBakteeri, viljely 1 on syytä pyytää silloin, kun bakteerinäyte on otettu punktiolla esim. abskessista, vatsaontelosta, pleuraontelosta, nivelnesteestä tai luuytimestä tai kun näytteeksi saadaan kudospala. Luupankkinäytteistä tehdään poikkeuksellisesti Pu-BaktVi1, vaikka ne otetaan pääsääntöisesti tikkunäytteinä. Jotta näytteet eivät sekoitu pintamärkänäytteisiin, pitää niissä olla erillinen tarra, jossa lukee ”luupankkinäyte”.\nMikrobiologian tutkimuspyyntö tai yleislähete. Täytä lähete huolellisesti. Tärkeitä tietoja ovat näytteen laatu, ottotapa, anatomia, kliiniset tiedot ja lääkitys. Näytteenottopäivä ja kellonaika ovat tarpeen arvioitaessa anaerobibakteerien säilymistä näytteessä. Tutkimus sisältää myös värjäyksen, sitä ei tarvitse erikseen tilata.\nAnaerobikuljetuspullo (esim. PortagermR)\nAerobi veriviljelypullo (erikoistapauksissa)\nPieni ruisku suljettuna tulpalla (ilman neulaa!)\nTehdaspuhdas, tiivis purkki\nBakteerikuljetusputki (esim. eSwab)\nKertakäyttöinen rengasveitsi suojuksineen (Minigrip- pussissa)\nTehdaspuhdas putki (luupankkinäytteille)\nPunktoitu näyte Näyte otetaan anaerobikuljetuspulloon tai erikoistapauksessa (esim. nivelneste) aerobiin veriviljelypulloon. Näytteenottopaikoissa, joista näyte saadaan tutkivaan laboratorioon Tampereelle max. 2 h kuluessa näytteenotosta (Pirkanmaan alueen laboratoriot), näyte voidaan ottaa myös tulpalla suljettavaan pieneen ruiskuun. Huom. Neulallisia näytteitä ei saa lähettää laboratorioon. Punktiossa tulee noudattaa hyvää aseptiikkaa.\n– Puhdista ensin näytteenottokohta.\n– Ime näytettä ruiskuun. Mikäli ruiskuun ei saada juoksevaa märkää, ruiskuta onteloon 1 – 2 ml steriiliä keittosuolaliuosta ja ime se takaisin ruiskuun.\n– Poista ilma ruiskusta.\n– Ruiskuta näyte anaerobikuljetuspulloon (esim. PortagermR) tai erikoistapauksissa (esim. nivelneste) aerobi veriviljelypulloon.\n– Jos näyte on otettu veriviljelypulloon, tee myös sivelynäyte objektilasille bakteerivärjäystä varten. Anna lasin kuivua rauhassa ja pakkaa kuiva lasi kuljetuskoteloon.\nHUOM! Anaerobikuljetuspullo on käyttökelvoton, jos geelin yläosa on muuttunut sinertäväksi.\nKudospala lähetetään laboratorioon sellaisenaan tehdaspuhtaassa, tiiviissä kuljetuspurkissa mahdollisimman nopeasti tai bakteerikuljetusputkessa (esim. eSwab) erityisesti kun kuljetus kestää pidempään kuin 2 tuntia (muut kuin TAYS).\nKudospalanäyte kroonisesta alaraajahaavasta (esim. säärihaava, diabeetikon jalkahaava). Krooninen alaraajahaava tulee puhdistaa huolellista aseptiikkaa ja käsihygieniaa noudattaen. Mahdollinen kate ja nekroosi poistetaan mekaanisesti esim. veitsen, rengasveitsen tai saksien ja pinsettien avulla, jonka jälkeen haava huuhdellaan steriilillä keittosuolaliuoksella.\nOta syvämärkänäyte kertakäyttöisellä rengasveitsellä haavan pohjalta seuraavasti:\n– Poista rengasveitsen muovisuojus, aseta steriilille tasolle (esim. avatun sideharsotaitoksen päälle)\n– Kaavi kudosnäyte haavan pohjalta. Voimaa ei tarvitse käyttää!\n– Aseta kertakäyttöisen rengasveitsen muovinen suojus paikoilleen.\n– Laita rengasveitsen ympärille potilaan tunnistetarra.\n– Aseta kertakäyttöinen rengasveitsi suojuksineen Minigrip-pussiin.\nLuupankkinäyte sivelynäytteenä luun pinnasta. Luupankkinäyte lähetään laboratorioon kuljetusputkessa. Näyteputkessa on oltava erillinen tarra, jossa lukee ”luupankkinäyte”.\nHUOM! Värjäystä ei tehdä tikulla otetusta näytteestä.\nNäytteet, joissa bakteerien rikastuminen on toivottavaa (normaalisti steriilit nesteet veriviljelypullossa) säilytetään ja kuljetetaan huoneenlämmössä. Muut näytteet säilytetään jääkaapissa ja toimitetaan laboratorioon kylmäkuljetuksena (märkänäytteet yms.).\nNäytteet gramvärjätään ja viljellään sekä aerobisissa että anaerobisissa olosuhteissa. Merkittäviksi katsotut bakteerit tunnistetaan ja niille tehdään herkkyysmääritys.\nTutkimus suoritetaan arkipäivisin maanantaista lauantaihin.\nVärjäysvastaus: Arkisin samana päivänä. Pyydettäessä pikavärjäystä vastaus ilmoitetaan puhelimitse välittömästi (myös viikonloppuisin).\nViljelytulos: Viljelytulos on normaalisti valmis viikon kuluessa. Hidaskasvuisten bakteerien osalta lopullisen tuloksen valmistuminen voi kestää pidempään. Näissä tapauksissa pyritään antamaan alustava vastaus ennen viljelyn lopullista valmistumista. Merkitsevä, kiireellistä hoitoa vaativa löydös ilmoitetaan puhelimitse, alustava ilmoitus usein jo 1 vrk:n kuluttua.\nViljelyprotokolla, syvämärkänäytteet (poislukien luupankkinäytteet):\nMaljoille viljeltyä näytettä kasvatetaan 2 vrk ajan. Aerobikasvu luetaan sekä 1 vrk että 2 vrk kasvatuksen jälkeen. Anaerobikasvu luetaan 2 vrk kasvatuksen jälkeen. Mikäli näyte on negatiivinen, se vastataan 2 vrk kasvatuksen jälkeen. Positiivisista näytteistä tehdään jatkotutkimukset jotka vastataan heti niiden valmistuttua.\nNäytteistä (poislukien tikkuun otetut näytteet) viljellään myös rikastusputki, jota negatiivisiksi maljaviljelyssä jääneillä ja negatiivisina vastatuilla näytteillä kasvatetaan kaikkiaan 10 vrk ajan. Rikastusputkia tarkastellaan mahdollisen kasvun havaitsemiseksi päivittäin. Mikäli rikastusputkessa havaitaan kasvua, tehdään putkesta sekä aerobi- että anaerobimaljaviljely. Kasvava bakteeri/bakteerit tunnistetaan ja vastataan huomautuksin ”Kasvaa rikastusviljelyn kautta” ja ”Aiemmin vastattu negatiivisena”. Rikastusviljelyssä kasvavista, aiemmin negatiivisina vastatuista kriittisistä näytteistä (esim. nivelneste) ilmoitetaan puhelimitse.\nLuupankkinäytteistä viljellään maljat, jotka luetaan kuten syvämärkänäytteillä (aerobit 1 vrk ja 2 vrk kasvatuksen jälkeen, anaerobit 2 vrk kasvatuksen jälkeen). Kun näyte on viljelty maljoille, laitetaan tikku rikastusputkeen. Mikäli maljat ovat negatiiviset 2 vrk kasvatuksen jälkeen, negatiivista tulosta ei vastata, vaan jatketaan rikastusputken kasvatusta putkia päivittäin tarkastellen kaikkiaan 10 vrk ajan. Mikäli rikastusputki on negatiivinen 10 vrk kasvatuksen jälkeen, näyte vastataan negatiivisena. Mikäli rikastusputkessa havaitaan kasvua, viljellään putkesta sekä aerobi- että anaerobimaljat ja kasvava bakteeri/bakteerit tunnistetaan ja vastataan normaalisti.\nTodennäköiset patogeenit vastataan herkkyysmäärityksineen. Tulkinnassa näytteen primaarimikroskopoinnilla on tärkeä merkitys.\nNäytteen kontaminoituminen puutteellisen aseptiikan vuoksi. Anaerobikasvun puuttuminen voi johtua näytteen hapettumisesta kuljetuksen aikana. Mikrobilääkitys voi aiheuttaa negatiivisen viljelytuloksen, mutta bakteerit saattavat näkyä värjäyksessä.\nSyvämärkänäyte, punktiot, kudokset, ym.


• Huippunopeat rajattomat 5G liittymät •\nRajattomat 5G liittymät\nVertaa huippunopeat nettiyhteydet\nRajattomat 5G liittymät - Rajattoman netin edut\nRajaton 5G liittymän hankinta kannattaa, jos nettiä käyttää päivittäin runsaasti, ja varsinkin siinä tapauksessa, ettei kotona ole kiinteää yhteyttä käytössä. Suoratoistopalvelujen katsominen onnistuu rajattomalla 5G:llä. Rajaton 5G liittymä on huoleton ja kilpailuttamalla sen voi myös saada huokeaan hintaan.\nRajoittamaton netti sopii nuorelle\nNuorelle sopivin netti on yleensä rajoittamaton, sillä silloin laskujen maksajalle eli useimmiten vanhemmille ei tule yllätyksiä puhelinlaskuun. Usein nuoret käyttävät nettiyhteyttä videoiden ja suoratoistopalveluiden katsomiseen, jolloin mahdollinen datakatto tulee äkkiä vastaan. Nuorenkin liittymä kannattaa kilpailuttaa aika ajoin, sillä vuodessa operaattorien kilpailun myötä hinnat ovat voineet tippua ja myös nettiliittymien nopeudet kasvaa. Vertailu on vaivattominta tehdä verkossa. Rajoittamattoman netinkäytön sisältävien liittymätyyppien vertailussa kannattaa kiinnittää huomiota erilaisiin tarjouksiin ja tietysti tiedonsiirtonopeuksiin. Valintaa tehdessä kriteereinä voivat siis olla siirtonopeudet, mahdollisen tarjouksen kesto (yleensä 12/24 kk), sekä pakettiin liittyvät puheajat ja tekstiviestien määrä. Ei kannata maksaa turhasta, joten jos tekstailee pääasiassa netin kautta pikaviestipalvelujen avulla, on tarpeetonta maksaa isosta tekstiviestimäärästä.\nNuorenkin liittymä kannattaa kilpailuttaa aika ajoin, sillä vuodessa operaattorien kilpailun myötä hinnat ovat voineet tippua ja myös nettiliittymien nopeudet kasvaa.\n3G vs 4G vs 5G liittymät\n4G liittymä on nykyisin lähes standardi mobiilikäyttäjien keskuudessa. On toki edelleen syrjäisempiä alueita, joille 4G verkon signaali ei yllä, mutta peitto on jo varsin yhteneväinen 3G:n kanssa. 5G tekee Suomeen tuloaan, mutta lähivuosina se tulee peittämään koko Suomen. Pääosa mobiiliasiakkaista pääsee siis nauttimaan 5G liittymän suuremmasta siirtonopeudesta ja sen myötä tulevista palveluista. 4G liittymän siirtonopeus on parhaimmillaan jopa 1 Gbit/s ja 5G:ssä päästään jo 20 Gbit/s nopeuksiin, vaikkakin käytännössä siirtonopeus on usein tätä alhaisempi. 4G liittymien hinnat ovat laskeneet alkuaikojen tasosta huomattavasti. Vanhimmat puhelimet eivät kuitenkaan tue 4G tai 5G yhteyksiä, joten joillakin käyttäjillä varusteiden taso ei mahdollista 4G:n tai 5G:n käyttöä.\nHuolettomampi rajaton netti\n5G tuo laajakaistan matkapuhelinverkkoon\nRajaton 5G tarjoaa rajattomasti huvia ja hyötyä\nRajaton 5G tuo elokuvat ja upeat online-pelit kaikkialle missä kuljet\nNetti ilman datarajaa\nNykyään 4G alkaa olla jo itsestään selvyys älypuhelinten käyttäjien keskuudessa. Puhelinten käyttötavat ovat muuttuneet tällä vuosikymmenellä siihen suuntaan että rajattomuus on Suomessa yhä tavanomaisempi liittymän valinnan kriteeri. Varsinkin viihdepalvelut, kuten suoratoistoelokuvat ja TV-sarjat eivät onnistu ilman 4G:tä ja rajattomuus on käyttömukavuuden kannalta oleellinen ominaisuus. Hintakilpailu on tehnyt hyvää suomalaiselle netinkäyttäjälle ja datarajattomien liittymien kuukausikustannukset liikkuvat 20 ja 30 euron välillä. Huolettomuus seuraa mukana, kun ei tarvitse miettiä, paljonko sitä verkkoa on tullut käytettyä. Verkosta saa helposti eteensä kaikki vaihtoehdot, joten kilpailutus onnistuu tuossa tuokiossa.\nMatkustelevaisille tulee tietysti eteen se tosiseikka, että mennään oman palveluntarjoajan alueen ulkopuolelle. Silloin pitää miettiä kustannuksia, sillä vieraassa verkossa on aina yksi laskuttaja lisää. EU-normien mukaan soittaminen toisesta EU-maasta suomalaisella liittymällä maksaa nykyään vain saman verran kuin kotimaassa. Samoin puhelun vastaanottaminen on maksutonta. Tämä koskee vain kohtuullista käyttöä eli ajoittaista matkustelua, ei pysyvämpää ulkomailla oleskelua. Samojen säännösten mukaan datasiirto- eli niin sanottu EU-perusmaksu on 0,0057 €/Mt. Eli jollei muuta ole sovittu oman operaattorin kanssa, niin tiedonsiirtoihin tulee tuo summa päälle.\nOperaattori Moi tarjoaa monenlaisia paketteja monenlaisiin käyttötarkoituksiin. Moi Rajattomia on useita eri variaatioita. Jos haluat vain yhden liittymän, niin Moi Rajattoman datan liittymiä valitessa on vain mietittävä, paljonko puheaikaa datan rinnalle haluaa. Mikäli puhuu paljon, niin sitten kannattaa harkita myös rajatonta puheaikaa. Jos puhuu maltillisemmin, niin kannattaa miettiä minuuttiveloituksellista liittymää. Moi Rajattomia saa myös useimmilla simmeillä, mikä tarkoittaa siis useamman liittymän pakettia. Siihen voi ottaa mukaan koko perheen, tai useamman laitteen joita itsellä on käytössä.\nDNA Rajaton vs Elisa Huoleton\nIsojen operaattorien paketteja on helppo vertailla verkossa, kuten DNA Rajaton vs Elisa Huoleton. Kummassakin on siis rajaton datasiirto, rajattomasti puhetta sekä tekstiviestejä. Nämä kaksi suosittua liittymää ovat samanhintaiset ensimmäisen vuoden ajan (kumpikin 26,90 €/kk), mutta sitten hinnat hieman nousevat. Kummatkin kallistuvat 29,90 euroon ja myös maksiminopeus on sama 50 Mbit/s. Eroja pitää etsiä vaikka muiden ETA-maiden alueella suoritettavien datasiirtomaksujen kustannuksista. Elisan (eli Saunalahden) pakettiin ei sisälly datasiirtoa ulkomailla, joten maksettavaksi tulee se EU:n säätämä perusmaksu eli 0,0057 €/Mt. DNA:n Rajaton - liittymään sisältyy kymmen gigatavua ETA-datasiirtoa, jonka jälkeen datan hinta nousee 7,4 €/Gt:n.


SAAB 9-3 SE 2.0t -99 - Sivu 2 - Foorumi – Saabclub.fi\nSAAB 9-3 SE 2.0t -99\nRe: SAAB 9-3 SE 2.0t -99\nViesti Kirjoittaja ristos » Ke Heinä 10, 2019 12:48\nOtin itselleni kuvia WST:ssä olleesta 96:sta, millainen oli minun eka Saabini! Valitettavasti en ole etsiskelystä huolimatta löytänyt omaa alkuperäistä autoa. Siitä on niin kauan, että liene jo mennyt menojaan! Nykyinen MR 96 on yönsininen!\nKyllä tuo Sinun autosi on minun silmääni aivan loistavan värinen! Hienoa, että joku uskaltaa nostaa esiin näitä vanhoja värejä, mitkä aikanaankin olivat aika harvinaisia.\nViesti Kirjoittaja aero » Ke Heinä 10, 2019 12:51\nOhan tuo komia väri, sopii hyvin tuoreempaankin saappiin.\nSaako pyytää, että kun lisäät kuvia jne, niin jatka vaan kertomusta ketjun jatkeeksi? Pysyy lukiessa paremmin kartalla siitä, mikä on uutta ja näkyykin ketjulistassa, että mihin ketjuun on tullut lisää.\nViesti Kirjoittaja Osaci » To Heinä 11, 2019 10:52\nKe Heinä 10, 2019 12:48\nJoo, oikein hienoja molemmat. Projekti threadi 96 ois kova. Oliko sulla noilla kromipuskureilla silloin?\nbtw tuli mieleen että eikö saabia yhessä vaiheessa saanut vain vihreänä?\nViesti Kirjoittaja Osaci » To Heinä 11, 2019 10:54\nKe Heinä 10, 2019 12:51\nEiköhän se onnistu. Tossa oma ajatusmalli oli se että kaikki olisi yhessä postauksessa jotta olisi helppo lukea selaamatta mutta ehkä se on päinvastoin. Tai ainakin pitäisi olla selkeät päivämäärät kaiken yläpuolella.\nViesti Kirjoittaja aero » To Heinä 11, 2019 11:00\nJos aloittaa lukemisen kun projekti on loppunut, on kieltämättä helppoa lukea yksi pitkä viesti, toisaalta on myös helppoa jaksottaa lukemista ajan sallimiin pätkiin, jos viestit on lyhyempiä ja ketju pitkä.\nJos taas seuraa tälläi homman edetessä ja ketjun pidetessä, pitää foourmi huolen siitä että on helppo jatkaa lukemista siitä mihin on jäänyt, jos uusi asia on uudessa viestissä. Tökkää vaan keltasta lappua ketjulistassa, niin ruudulle napsahtaa se kohta ketjusta, mitä ei ole aiemmin ruudulle ladannut.\nViesti Kirjoittaja ristos » To Heinä 11, 2019 12:34\n”Joo, oikein hienoja molemmat. Projekti threadi 96 ois kova. Oliko sulla noilla kromipuskureilla silloin?\nbtw tuli mieleen että eikö saabia yhessä vaiheessa saanut vain vihreänä? ”\nSaab 96:sta kromipuskurit vaihtuivat paksuihin puskureihin -76b mallissa syksyllä 1976. Itse ajoin 96:lla 1971-1981 välisen ajan ja molempia puskureita tuli koettua, mutta mielestäni nuo kromipuskurit olivat hienompia. Mutta aikahan tietysti kultaa muistoja.\nKyllähän Saabin alkuajan värikartat olivat suppeampia ja en kyllä tiedä olisiko vain yhden värin tarjontaa ollut? Vihreä väri on kyllä ollut aikanaan hyvin suosittu! Muistelen, että 1973 tullut Veronan vihreä oli aikanaan miltei valtaväri punaisen rinnalla. Tämä Sinun värisi oli värikartoilla vain lyhyen hetken 1970-72 välillä ja 96:sen ohella myös 99:sin sai tällä värillä.\nViesti Kirjoittaja Osaci » Ma Heinä 15, 2019 11:33\nKonehuone oli aika roisissa kunnossa ja sitä tuli vähän maalailtua.\nSamalla löytyi ja vaihtui imucobra hieman vakiota isommaksi (olikohan speedpartsin?) kun foorumilainen vaihtoi omansa vielä astetta isompaan 260chp aeron imucobraan.\nT7 mankuvena asennettu välijohtoineen sekä 3 bar mappi ja ecu siinä samalla modattiin/softattiin tukemaan edellämainittuja.\nTech 2 taitaa hieman valehdella ahtojen suhteen kun on tuo 3 bar mappi. Näyttää W letku irti 240 peak boost mutta todellisuudessa taitaa ahtoja olla joku 1.88 bar kun 20% isompi mappi (240 x 1.2 = 288 kpa joka 1.88 bar). Korjatkaa jos olen väärässä.\nViesti Kirjoittaja Eski » Ma Heinä 15, 2019 12:42\nOnkohan tuo di-kasetti maalattu mustaksi, vai onko kasetti vaihtunut jossain vaiheessa? T5:saa kuuluisi olla punainen kasetti, vaikka tuo mustakin saattaa toimia ainakin jonkin aikaa...\nLiittynyt: Pe Elo 12, 2005 19:18\nPaikkakunta: Hyvinkää - Espoo\nViesti Kirjoittaja Saabisti -77 » Ma Heinä 15, 2019 13:59\nIlmamäärämittarista päätellen kone on T7\nNykyiset: Saab 9-5 Aero -01 Biopower, Saab 900 2.0 T16 -92, Honda VFR750F -93, VW Golf mk3 TD -98\nEXÄT: Saab 9-3T -00 SE "Silverbullet" (Powered by jcarlson)\nSaab 9000 2.0t CS -96 Powered by T5Suite\nSaab 900 2.0 T16 -93\nViesti Kirjoittaja Eski » Ma Heinä 15, 2019 14:13\nNiinpäs onkin. Minä kun auton entisenä omistajana oletin, että se on T5, mutta kone onkin vaihtunut jossain vaiheessa uudempaan versioon... Miten siinä muuten saattoi olla T5 mankkuvena, kuten aikaisemmin kerrottiin..?\nViesti Kirjoittaja Tobbana » Ma Heinä 15, 2019 14:39\nTaitaa olla hylsy tuo ilmamassamittari, kun ei ole liitintäkään paikallaan. Mikä ranetus lie. T5 tuo on ollut tehtaalta lähtiessään ja sellainen varmaan edelleenkin. Ja vuosimalli on muuten 2000.\nViesti Kirjoittaja Eski » Ma Heinä 15, 2019 16:57\nJep, minulla siinä ei takuulla ollut immua ja kone oli alun perin T5\nViesti Kirjoittaja tetammi » Ma Heinä 15, 2019 21:44\n2019 talvella vaihdoin garretin tilalle mitsun 19t ahtimen ja t7 imu cobran, cross flow välijäähdytin ym. imu/ahto puolen osat.\nKertomuksen alusta lainattu\nEli sovitteena vaan..\nViesti Kirjoittaja Eski » Ti Heinä 16, 2019 09:04\nNiinpäs olikin. Mustasta kasetista kuitenkin lähdettiin liikkeelle, joten sen tilanne ei ole vielä selvinnyt...\nViesti Kirjoittaja Osaci » Ti Heinä 16, 2019 14:44\nTi Heinä 16, 2019 09:04\nhehe, juu eli tosiaan t7 koneesta kaikki imu ja ahto puolen osat paitsi tuo orkkis alumiini imuputki joka imusarjasta tulee välijäähylle ja blow off venttiilille. Kone on edelleen T5 esim öljytikku on keskellä kun t7 enemmän vasemmalla.\nMAF-anturi tuli tosiaan paketissa mukana ja täyttää putki kiinnikkeen roolia. Liekö vaikutusta virtaukseen. Voisihan sen verkon sisältä puhkoa.\nPunainen kasetti vain maalattu mustaksi koska kone tuntui muuten liian punaiselta.


Kaikki tärkeät asiat BLACK COPPER MARANSISTA | Riding the Tiger\nEi ole epäilystäkään siitä, että yksi suosituimmista kanaroduista on Black Copper Marans. Se on kaunis ja upea kana, joka myös munii kauniita suklaanvärisiä munia.\nTässä artikkelissa käsittelemme kaikki tärkeät asiat, jotka sinun on tiedettävä Black Copper Maransista, mukaan lukien niiden historia ja alkuperä, munintaominaisuudet, ulkonäkö, koko ja väri, temperamentti ja se, miten voisit hoitaa niitä oikein.\nHistoriaa ja alkuperää\nPitäisikö minun hankkia Black Copper Marans?\nMarans-rotu on lähtöisin alueelta, jota kutsutaan La Rochelleksi Lounais-Ranskassa. Sitä kutsuttiin nimellä poule de marans. Näitä kanoja kutsuttiin kuitenkin suokanoiksi, koska ne menestyivät maaseudulla, joka on soista ja matalaa.\nNäitä lintuja risteytettiin sitten riistakukkojen ja paikallisten Indonesiasta ja Intiasta peräisin olevien (merimiesten mukanaan tuomien) karjakanojen kanssa. Tuloksena syntynyttä rotua kutsuttiin nimellä Marandaise-kana.\nTänään tuntemamme Marans-rotu on tulosta siitä, että useita kanarotuja on jalostettu. Näihin rotuihin kuuluvat Brahmas, Croad Langshan, Coucou de Rennes, Coucou de Malines ja Gatinaise. Nämä rodut ovat nykyisin tuntemiemme maranien esi-isiä.\nRodusta tuli suosittu ja menestys Ranskassa ennen kaikkea siksi, että sen munimat munat olivat erittäin haluttuja. Sodanjälkeisen Ranskan aikana rotu melkein kuoli sukupuuttoon. Tämän vuoksi Ranskan maatalousministeriö aloitti jalostusohjelman, jolla pyrittiin pelastamaan rotu sekä lisäämään munantuotantoa. Ohjelma oli menestys, ja vuonna 1952 maranit tuottivat noin 200 munaa vuodessa.\nKun ohjelma lopetettiin, monet kanankasvattajat tarttuivat tilaisuuteen kasvattaa maraneja omatoimisesti. Onneksi he tekivät hienoa työtä rodun hoidossa ja parantamisessa.\nSivultaan katsottuna Black Copper Maransilla on V:n muotoinen runko. Sillä on vahva, tukeva ja pitkä runko, mikä tekee siitä suositun rodun kukkotappeluissa. Maransilla on myös leveä lapa.\nMaransilla on upea höyhenpeite. Sen vartalohöyhenet ovat syvänmustat ja hohtavat auringonvalossa irisevänvihreinä, aivan kuin vihreä kovakuoriainen.\nHakkelihöyhenissä on kuparinvärinen ja punertava sävy. Black Copper Marans -kukolla on kuparinväriset satulasulat, jotka laskeutuvat sen selän yli. Kana taas ei ole yhtä viehättävä kuin kukko, mutta se on silti kaunis kana. Kaikki Black Copper Maransit ovat yleensä puhdasjalkaisia.\nBlack Copper Maransin kukko painaa seitsemästä kahdeksaan kiloa, kun taas kana painaa noin kuusi ja puoli kiloa. On olemassa myös bantam Black Copper Maraneja, joskin niitä on melko vaikea löytää. Eri maissa on erilaiset standardit maranien suhteen. Yleisesti ottaen ne luokitellaan kuitenkin suurikokoisiksi ja mannermaiseen rotuun kuuluviksi kanoiksi.\nBlack Copper Maransin korvalehdet, luut ja kampa ovat kaikki väriltään punaisia. Sillä on vahva nokka, jossa on lievä koukkurakenne. Nokka on sarvivärinen.\nMustakuparimaransin silmät ovat väriltään punaiset. Sen jalat ja varret ovat väriltään vaaleanpunaiset tai liuskekivi. Sen jalkapohjat ovat väriltään valkoiset aivan kuten sen ihokin.\nKukolla Black Copper Marans on mustat rinnat, joissa on vain vähän pilkkuja. Sen siivissä on selvä musta kolmio sekä syvänpunaiset olkapäät. Sillä on lansetteja eli kuparinvärisiä höyheniä kaulassaan, selässään ja niskassaan.\nKana Black Copper Marans on väriltään musta, ja sen niskassa on punaisia merkkejä. Sen rinnassa on lieviä punaisia merkkejä.\nMustakuparimaransin munat ovat tunnetusti tummanruskeita ja suklaanvärisiä. Nämä munat ovat laajalti haluttuja.\nBlack Copper Marans -kana, joka munii vähemmän munia, saa tummemman värisiä munia. Jos kanasi kuitenkin munii useammin, voit odottaa munien värin olevan vaaleampi. Black Copper Marans -kana munii keskimäärin noin kolme munaa viikossa. Tämä vastaa noin 150-200 munaa vuodessa. Tämä tarkoittaa, että muninnan kannalta Black Copper Marans -kana on vain keskiverto. Niiden munia pidetään kuitenkin laadultaan huippuluokassa. Kanat ovat myös hyviä pesijöitä ja äitejä. Ne eivät kuitenkaan ole äärimmäisen pesiviä.\nYleisesti ottaen luonteensa puolesta Black Copper Marania pidetään lempeänä ja rauhallisena. Kukkoilla on kuitenkin taipumus olla toisinaan aggressiivisia muita kukkoja kohtaan.\nBlack Copper Maranit eivät ole yhtä pehmoisia kuin muut kanarodut. Ne ovat kuitenkin yleisesti ottaen rauhallisia.\nMustakuparimaraanit pitävät myös ajoittain aktiivisuudesta. Ne nauttivat vapaasta ulkoilusta ja metsästyksestä. Ne sietävät kuitenkin hyvin aitausta. Ne ovat myös jotakuinkin kylmänkestäviä. Tämä tarkoittaa, että ne voivat elää alueilla, joilla on kylmä ilmasto, mutta niille on annettava asianmukainen ja riittävä suoja ja asumus.\nJos monien kananmunien saaminen on se, mitä etsit kanalta, niin Black Copper Marans ei ole täydellinen sinulle. Jos kuitenkin etsit kauniita ja herkullisia munia määrästä riippumatta, niin Black Copper Marans olisi hyvä sinulle. Kukkojen osalta, jos haluat riistakukon, niin tämä rotu on myös hyvä valinta.\nKokonaisuutena Black Copper Marans on erinomainen kanarotu, minkä vuoksi sitä pidetään yhtenä 20 parhaimman kanarodun joukossa. Sinulle on kerrottu tärkeimmät asiat, jotka sinun on tiedettävä Black Copper Maransista – mukaan lukien se, miten rotu on saanut alkunsa, sen ulkonäkö, luonne, koko ja väri sekä munintakyky. Valinta on nyt sinusta kiinni, hankitko sellaisen kanalaan tai takapihalle. Oli päätöksesi mikä tahansa, toivotamme sinulle onnea kanankasvatusmatkallasi!\nBlack Copper Maran kanakana\nPrevious Ammatillisen viestinnän määritelmä ja 8 tärkeintä ominaisuutta


Syksyn parhaat puolet keskellä heinäkuuta | 100% outdoor\nHelteinen kesä on saanut syyskesän parhaat puolet saapumaan. Daaliat alkoivat puskea nuppuja jo heinäkuun alussa ja nyt jo useampi taimi puskee kukkaa. Aivan käsittämätöntä! En esikasvata taimia vaan lykkään ne kesäkuun alussa multiin. Kunnon kukintalysti alkaa yleensä vasta elokuun loppupuolella. Nämä kaunottaret porskuttavat ensimmäiseen kylmään yöhön saakka.\nSitähän tässä on mietitty jo kesäkuun alusta, että mitä kummaa tapahtuu heinäkuussa, kun kaikki lähti rullaamaan pikakelauksella. Daalioita ihailtu jo kolmisen viikkoa. Pakahduttavan helteen (jota siedän tosi huonosti) ja kuivuuden keskellä otan ilolla vastaan kaiken tämän daaliahyvän.\nMyös tuoksumiekkaliljat kukkivat jo. Mukulat upotin maahan saamaan aikaa daalioiden kanssa. Olen aina surkutellut sitä miten hetkisen näistä saa nauttia. Valkoinen miekkalilja on daalioiden lisäksi kaunein loppukesän kukkija. Niin upea ja niin tuoksuva!\nHuh heijaa ja helteistä viikonloppua!\nLähettänyt Kati 100%outdoor klo 22.31\nTunnisteet: leikkokukat, sipulikukat, talvetus\nSussi 26. heinäkuuta 2018 klo 23.49\nMonet kukat ovat olleet nyt etuajassa. Meillä syysleimut ja hortensia\nMaatiaiskanasen Elämää 27. heinäkuuta 2018 klo 0.08\nOn tämä ollut melkoinen kesä. Onneksi daaliat jaksavat kukkia hallaan saakka, voi nimittäin muuten olla puutarha melko tyhjän näköinen ;) Ihania kuvia <3\nMukavaa viikonloppua Siulle :)\nRiina 27. heinäkuuta 2018 klo 2.01\nOi, mitä kaunottaria!\nNyt kaikki kukkii todella etuajassa. Nopeutta korostaa entisestään, että viime kesänä kaikki oli puolestaan pari viikkoa myöhässä.\nTässä tuntee tarhurina itsensä pieneksi apulaiseksi luonnon edessä. Me emme voi edistää tai hidastuttaa mitään, ja se ottaa välillä luonnon päälle, ainakin mulla. Mutta kyllä sitä ihailtavaa riittää varmasti joka ajankohtaan. Luultavasti daaliat kukkivat syksyyn saakka.\nPuutarhamyyrä 27. heinäkuuta 2018 klo 2.08\nMinäkin heitin toukokuun lopussa talvettamani daalian juurakot suoraan maahan. Kukinta on nyt täälläkin alkanut. Toivottavasti syksykin olisi lämmin ja pitkä, jotta kukinnasta saisi nauttia pitkään. :)\nMantelilaakson Susanna 27. heinäkuuta 2018 klo 4.02\nUpea miekkalilja ja daaliat...rakkauskukkia! <3\nM A R I K A 28. heinäkuuta 2018 klo 12.43\nSamaa mietin itsekkin. Syysleimut, Syyshortensiat kaikki kukkii nyt yhtä aikaa. Toukokuussa oli kevät ja kesä yhtäaikaa, mitä meillä on syksyllä :)


Käsitöitä langasta ja vähän ehkä kankaastakin.\nMinä olen blogin pitäjänä siitä laiskimmasta päästä. Silti aina silloin tällöin tekee mieli kertoa, mitä olen tehnyt. Tähän olen koonnut joitain loppuvuoden tekeleistä. Mieluisin niistä on ehkä tämä työ:\neli irtohihat. Yleensä työni lähtevät siitä, että on lankaa ja aikaa, tekisinkö siis tällaisen. Tässä työssä lähtökohta oli erilainen. Ystävä tuli kylään ja toi mukanaan pussillisen lankoja, ja kertoi äitinsä käsivarsia palelevan. Yhdessä suunnittelimme hihatinta, boleroa ja irtohihoja. Tähän malliin päädyimme, kun valmiille isommalle työlle ei löytynyt tälle langalle sopivaa ohjetta.\nLankana tässä on Novitan Rose Mohair, ja kudoin sitä vitosen puikoilla. Työ kasvoi mittaa joutuisasti, ja oli kaikin puolin palkitsevaa. Kudoin hihoja kaikkiaan kolme kappaletta. Ensimmäinen meni harjoittelussa, käsialani vakiintuu (sen minkä on vakiintuakseen) vasta jonkin matkaa käsillä olevaa lankaa muokattuani.\nJoulukorttien tilalta pyrin tänä jouluna lähettämään huovutettuja sydämiä. Vallan hurahdin näiden tekoon, ja huovutinkin yhtenä perjantai-iltana niin kauan kuin sopivan väristä villaa riitti :)\nKotipaikkakuntamme asukastuvalla on kerätty Novitan Seitsemästä veljeksestä virkattuja isoäidinneliöitä, ja koostettu niistä peittoja. Mehän ryhdyimme äitini kanssa urakkaan, ja päätimme tehdä kumpikin joitakin neliöitä. Pian huomasimme, että neliöitä on kymmenittäin - joten päätimme tehdä hieman lisää ja koostaa oman peittomme asukastuvalle vietäväksi. He lahjoittavat peitot paikallisiin vanhainkoteihin.\nTässä tekemiäni irtoneliöitä, ja kuva peitosta, johon äitini ne virkkasi kiinni. Alla olevassa kuvassa näkyy asukastuvassa tehtyjen peittojen väriloistoa.\nEn välitä ajaa autoa itse, ja löydänkin kuskeja menopelilleni milloin mistäkin. Yksi heistä ihaili luennolla työn alla olevaa pipomalliani, joka on tässä. Tein hänelle tästä pitemmän version, sellaisen löpsykkämallin, joita nykyään käytetään. Lankana on Primevera Cotton. Malli on netistä löytynyt, mutta olen kutonut kuvion leveämmäksi kuin alkuperäisessä Lupaus-pipossa.\nTämä lyhyt musta päätynee aikanaan sytomyssykeräykseen.\nKudon joulupukinkonttiin tosi vähän verrattuna siihen kuinka paljon muuten luontojaan teen käsitöitä. Tänä jouluna vain yksi ihminen sai minulta kudutun joululahjan. Tämän tein ystävättereni aikuiselle tyttärelle, joka kuulemma valitteli pitkin syksyä palelevia käsiään. Tytär asuu Lapissa, missä pakkasilla on tapana äityä koviksi. Lapaset on tarkoitettu käytettäviksi parina, ohuet alla ja hahtuvalapaset päällä. Ohuet ovat Novitan Woolia, päällimmäiset mitä lie hahtuvaa (niissä kun ei ole vyötteitä). Itseäni jäi harmittamaan, kun työn kanssa tuli kiire. Sen näkeen kirjailuista, jotka ovat vähän sinne päin. Vaan joka pisto on rakkaudella tehty, saaja on minulle hyvin tärkeä ihminen. <3\nEräs ystäväni on mieltynyt paripuolivillasukkiin, ja aina kun kysyn millaiset saa tehdä seuraavaksi, vastaus on että ei kahta samanlaista, kiitos. Tällä kertaa en kuitenkaan halunnut kutoa yhtä vihreää ja yhtä punaista, vaan valitsin muutaman värin Seiskaveikasta ja syötin ne Biscuits and jam -raitageneraattoriin. Sain sieltä oheisen kuvan ruskean sukat raidoituksen. Punaista sukkaa varten sitten vain vaihdoin punaisen ja ruskean langan paikat päittäin. Sukkien saaja tykkäsi lopputuloksesta kovasti.\nOlen pitemmän aikaa ihaillut äitini tekemiä tuplalapasia, ja halunnut itsekin kokeilla taitojani tuolla saralla. Viimein tartuin härkää sarvista ja aloitin pienen pienet lapaset -jotta saisin tehtyä ne valmiiksikin joskus. Aika paljon sain pyytää tukiopetusta peruskoulutuksen jälkeen :D onneksi minulla on kärsivällinen äiti. Ensimmäisen lapasen kutomisen jäkeen kului muutama kuukausi, ennen kuin sain toisen aikaiseksi. Ja kyllästyin välillä niin, että tein jälkimmäiseen jopa eri kuvion kuin ensimmäiseen. Lapaset on 86 cm lapselle, ja ne saa minulta lahjaksi jos haluaa. Osoitetta näille ei siis ole, joten sähköpostia tai kommenttia vain tulemaan, jos tahdot nämä lapsellesi. Lämpimät ovat, onhan niissä kerros Novitan Nallea sekä alla että päällä.\nUuden vuoden valmiista töistä haluan esitellä sukat, joista tuli sellaiset, että tykkään niiden väreistä itsekin. Myös näihin (ja muuten irtohitoihinkin) on raidoitus tehty raitageneraattorilla. Nämä on tehty Novitan Seitsemästä veljeksestä. Lankoja jäi vielä, joten varmaan teen samoista langoista toisella raidoituksella vielä yhdet sukat. Nämä menevät nuorelle pojalle, jolla on pitkä ja kapea jalka. Sukat ovat hieman suikulat, mutta eipä se näköjään tässä kuvassa näy.\nLopuksi purnaan hieman opinahjomme (korkeakoulutasoinen) suhtautumisesta luennoilla kutomiseen. Opiskelen kasvattamista, ja meille on kerrottu, että on olemassa erilaisia oppijoita. Yksi oppii lukien, toinen kuunnellen, kolmas näpräten ja niin edelleen. Tästä tiedosta huolimatta kaikki luennoitsijat eivät pidä siitä, että heidän luennoillaan kudotaan. Olen vastarannan kiiski - kudon eli neulon aina ja kaikkialla (no en ehkä ruokakaupassa tai kävelyllä, mutta muuten). Tällä viikolla eräs luennoitsija kielsi kutomasta :O oli kyllä työlästä istua tyhjin käsin! Ajatukset harhailivat enkä kuullut sanaakaan siitä, mitä luennolla sanottiin. En kerta kaikkiaan pystynyt keskittymään. "Väliajalla" kävin suoraan kysymässä neulomisesta ja mainitsin siitä, etten muuten pysty keskittymään, ja niinpä lupa kutomiseen heltisi *tuuletusta*\nLähettänyt Katinka klo 5.50 Ei kommentteja:\nKesälomalla opintojen pääkallopaikalta on nyt oltu viisi viikkoa. Nämä viisi viikkoa olen tehnyt gradua ahkerasti - ja melkein yhtä ahkerasti olen kutonut myssyjäkin :) Tässä uusimpia.\nOranssi pipo on kudottu resorin jälkeen kolme oikein, yksi nurin.\nSiniseen pipon löytyy ohjekin. Se on oma kehitelmäni, mutta en osaa kirjoittaa ohjeita muiden ymmärrettävään muotoon, joten tuttava teki sen :)\nTähän pinkkin pipoon olen ottanut mallineuleen sukkaohjeesta Ulla neuleesta. Olen muokannut ohjetta pipoon sopivaksi.\nOpinnoista sen verran, että tavoitteena on saada luokanopettajan pätevyys. Töitä olen tehnyt jo kauan, silläkin alallla, mutta oma virkakin olisi kiva joskus saada. Tai edes vakipaikka! Teoreettisten opintojen ohessa käsityöt on kullanarvoinen tapa säilyttää mielenterveys: saa aikaan jotain todellista eikä vain bittiavaruuteen häipyvää epämateriaa.\nLähettänyt Katinka klo 3.38 2 kommenttia:\nOlen tehnyt myssyn jos toisenkin lahjoitustarkoituksiin. Usein tehdessäni mietin, kukahan tämänkin saa. Yritän tehdä monelaisia, jotta jokainen löytäisi omansa. Silti huomaan aina uudelleen toistavani yhtä ja samaa ohjetta :D Mutta onhan tekijöitä paljon, onneksi, joten on varmasti monenlaisia myssyjäkin. Tässä muutama eri aikoina tekemäni.\nLähettänyt Katinka klo 10.28 Ei kommentteja:\nLISÄÄ SUKKIA :)\nKevään kumpparikausi lähestyy pohjoisesskain Suomessa, ja parahiksi sitä varten on nyt valmistunut sukkanelikko, koot 27-34/35-36.\nLankana on Nalle ja sen erilaiset väriversiot. Muutama raita saattaa olla Wooliakin seassa.\nPikkusukissa on 48, suuremmissa 56-60 silmukkaa. Käytin puikkoja no. 2,5, sillä käsalani tuppaa olemaan liiankin löysää suosituksen mukaisilla puikoilla.\nLanganmenekki sukissa koko 27 (pitkällä varrella) : 55g\nkoko 34/35: 60g\nkoko 36:: 75 g\nLähettänyt Katinka klo 22.13 2 kommenttia:\nKevään sukkia ja säärystimiä\nTennarisukat on tikutettu Novitan vuoden 2011 sukkalehden innoittamina. Ohjeen on laatinut Sweet things -blogin pitäjä. Sukat on tehty Nallesta ja Nalle Colorista 2,5 mm:n puikoilla. Silmukoita on näissä 22 numeron sukissa 44 kpl. Lisäapuja koon suhteen olen katsonut Novitan taulukosta Nalle-langan sukille. Alkuperäisohjeen virkatun koristemerkin jätin kokonaan pois.\nSäärystin on tehty 165-senttiselle naiselle. Se on kudottu nelosen puikoilla Seitsemästä veljeksestä. Silmukoita on 56 kpl. Langanmenekki 140 g.\nMinulla ei ole kokemusta ohjeiden kirjoittamisesta ylös muuten kuin omaan käyttöön, ja aika harvoin luenkaan ohjeita. Räpöstä säärystimen ohjeen tähän nyt miten kuten siltä varalta, että joku on siitä kiinnostunut :)\nOhje: Luo mustalla 56 silmukkaa ja neulo ensimmäinen kerros oikein jakaen silmukat samalla neljälle puikolle. Neulo mustalla 14 kerrosta joustinta (2 oikein 2 nurin). *Neulo pinkillä 7 kerrosta oikein. Neulo mustalla 1 krs oikein ja 6 krs:ta joustinta. Neulo pinkillä 7 krs:ta oikein. Neulo mustalla 1 krs oikein ja 14 krs:ta joustinta. * Toista * - * 2 kertaa. Päättele.\nSäärystin omalla ohjeella\nLähettänyt Katinka klo 22.00 Ei kommentteja:\nKovin ovat vaihtelevia olleet tänä talvena käsityöni. Tässä vain joitakin kuvia, kun ei kaikkia taida olla edes kuvattuina. Kaikki ovat menneet muille, itselleni ei tarvitse kutoa mitään kun äidin ja mummon jäljiltä laatikkoa pursuaa jos minkänäköisiä tarpeellisia ja tarpeettomiakin neuleita :D Näitä esittelen täällä lähinnä siksi, että joku keksisi haluta samanmoisen tai vastaavan ja saisin siten lisää tekemistä...\nLähettänyt Katinka klo 0.34 Ei kommentteja:\nViimeaikojen tuotoksia, mikä kellekin menossa :)\nPienen ihmisen pääkallosukat menevät kaksivuotiaalle synttäriksi. Pitkät ovat tilaustyö... varmaan oma ennätykseni sekä sukanvarren pituuden suhteen että sen suhteen, kuinka nopeasti työ valmistuu. Istuin urakalla sohvanmutkassa, että sain valmiiksi ennen hiihtolomareissua, joka suuntautuu siihen pitäjään, jossa tilaaja asuu.\nJa sitten sukat lopullisessa muodossaan:\nLähettänyt Katinka klo 10.57 2 kommenttia:


Taulukkolaskentaohjelman perusideana on se, että voit suorittaa taulukon soluissa erilaisia laskutoimituksia. Koska kaikki laskutoimitukset suoritetaan laskukaavoilla, voit muuttaa laskettavia lukuja milloin tahansa ja antaa ohjelman suorittaa laskutoimituksen uudelleen.\nLaskukaava (Function) alkaa yhtäsuuruus- eli = -merkillä. Merkin jälkeen laskukaavassa ilmaistaan laskettavien solujen osoitteet ja laskuoperaattorit.\nTaulukkolaskentaohjelmassa kullakin sarakkeella ja rivillä on oma tunnuksensa. Yhdessä nämä tunnukset muodostavan solun osoitteen:\nSarakkeilla on aakkostunnus: ensimmäinen sarake on “A”, toinen “B” jne. Z:n jälkeen saraketunnus jatkuu AA, AB, AC jne.\nRiveillä on järjestysnumero: ensimmäinen rivi on “1”, toinen rivi “2”.\nSoluosoite muodostuu sarake- ja rivitunnuksesta: esimerkiksi järjestyksessään toisen sarakkeen 1. rivin osoite olisi B1 jne.\nLaskukaavan tekemisessä sinun tarvitsee yksinkertaisimmillaan määrittää vain käytettävä laskuoperaattori ja laskussa käytettävien solujen osoitteet.\nKäytä kaavoissa aina soluosoitteita, älä soluun syötettyä lukua! Näin voit helposti kopioida kaavoja ja muuttaa laskentakaavoissa käytettyjen solujen lukuja.\nAlla olevassa esimerkissä lasketaan yhteen solut A2 ja B2. Laskukaavan luomisen vaiheet:\nVie kohdistin soluun, johon haluat saada laskun tuloksen\nAloita kaava yhtäsuuruusmerkillä eli kirjoita soluun =\nKlikkaa hiirellä A2-solua (seuraa kaavan muodostumista kuvan kaava- eli fx-rivillä)\nKirjoita näppäimistöltä + –merkki\nKlikkaa hiirellä B2-solua.\nHyväksy kaava Enter-näppäimellä tai klikkaamalla kaavarivin OK-merkkiä:\nTavanomaisimmat taulukkolaskennassa käytetyt laskuoperaattorit ovat:\n+ eli yhteenlasku, esimerkkikaava =A1+B7\n– eli vähennyslasku, esimerkkikaava =A5-A8\n* eli kertolasku, esimerkikkikaava =B6*B8\n/ eli jakolasku, esimerkkikaava =A5/A8\nKaavoissa käytetään normaalia laskujärjestystä: ensin suoritetaan kerto- ja jakolaskut, sitten yhteen- ja vähennyslaskut. Voit muuttaa laskujärjestystä sulkumerkeillä. Tällöin ohjelma suorittaa suluissa olevan laskutoimituksen ensin. Esimerkiksi =A4*(B3-B5) -kaavassa lasketaan ensin sulkujen sisällä oleva vähennyslasku.\nLaskukaavoissa laskenta tapahtuu solun sisältämän numeron tarkalla arvolla eli vaikka määrittäisit solussa näkymään vaikkapa 2 desimaalin tarkkuudella (jolloin esimerkiksi luku 0,34444 näkyisi muodossa 0,34), laskenta tapahtuu aina tarkalla arvolla 0,34444.\nTavanomaisten yhteen-, vähennys-, kerto- ja jakolaskuoperaattoreiden ohella taulukkolaskentaohjelmista löytyy suuri joukko erilaisia funktioita (Function). Funktiot ovat valmiiksi tehtyjä laskukaavoja.\nEniten käytetty funktio on Sum (Summa), jolla lasketaan kaavan alueella olevat luvut yhteen. Voit siis käyttää Sum-funktiota +operaattorin sijasta ja näin helpottaa kaavan kirjoittamista!\nYleisimmät funktiot löytyvät saman valikon alta Formulas (Kaavat) -välilehdeltä. Klikkaa Autosum (Summa) -painikkeen alla olevaa pientä kolmiota, ja saat seuraavassa kuvassa näkyvän valikon esiin. Yhteenlaskun lisäksi valikosta löytyy funktio mm. lukusarjan keskiarvon (Average) laskemiseen.\nAluetta, johon kaava halutaan kohdistaa, kuvataan laskukaavassa soluosoitteilla ja niiden välissä olevalla kaksoispisteellä, esimerkkinä =SUM(A1:A10). Puolipisteellä voit lisätä alueen lisäksi kaavaan erillisten solujen arvoja: esimerkkinä =SUM(A1:A10;D9).\nExcelissä Sum-funktio on suoraan työkalurivin painikkeena. Kyseisen Sum-funktion avulla voitkin laskea tietyn alueen luvut yhteen esimerkiksi seuraavasti:\nVie kohdistin soluun, johon haluat saada yhteenlaskun tuloksen.\nKlikkaa Formulas (Kaavat) -välilehden AutoSum (Summa) -painiketta.\nOhjelma ehdottaa yhteenlaskettavaa aluetta: jos alue on oikea, hyväksy laskukaava Enter-näppäimellä, muussa tapauksessa valitse laskettava alue hiirellä ja hyväksy se Enter-näppäimellä (ks. alla oleva kuva).\nJos haluat, voit kopioida kaavan täyttökahvan avulla muihin soluihin (ks. “laskukaavan kopioiminen” alla).\nTarkista aina ohjelman ehdottama solualue: ohjelma valitsee automaattisesti ainoastaan yhtenäisen alueen eli jos alueella on tyhjiä soluja, ei ohjelma valitse niiden toisella puolella olevaa aluetta!\nVoit laskea yhteenlaskun myös seuraavasti: valitse solualue, jonka summan haluat laskea, ja ota aluevalintaan mukaan myös se tyhjä rivi tai sarake, johon haluat vastauksen. Napsauta AutoSum-painiketta. Tämä toiminto toimii ainoastaan oikealle ja alaspäin.\nVoit kopioida tekemiäsi laskukaavoja toisiin soluihin. Jos sinulla on esimerkiksi vuoden jokaiselta kuukaudelta eritellyt opintotukilaskeltamat, sinun tarvitsee tehdä laskukaava ainoastaan tammikuuta koskevalle riville. Tämän jälkeen voit kopioida kaavan toisillekin kuukausille.\nExcel-ohjelmassa voit kopioida kaavan nk. täyttökahvan avulla: täyttökahva löytyy aktiivisen eli valittuna olevan solun oikeasta alakulmasta. Kaavan kopioinnin vaiheet:\nAktivoi solu, jonka sisältämän kaavan haluat kopioida.\nVie hiiren osoitin täyttökahvan päälle. Huomaat, että osoitin muuttuu mustaksi ristiksi.\nPaina hiiren ykköspainike pohjaan.\nVedä täyttökahvaa painike pohjassa kaavan kopiointisuuntaan.\nVapauta painike viimeisessä solussa, johon haluat kopioida kaavan.